Νίκος Κελαϊδής

Ο Νίκος Κελαϊδής (Αλεξάνδρεια 29 Οκτωβρίου 1948Davis Cup, Nikolaos Kelaidis), είναι πρώην πρωταθλητής της ελληνικής αντισφαίρισης και σήμερα προπονητής. Ήταν γιος του Ιωάννη Κελαϊδή με καταγωγή την Κρήτη.

Ξεκίνησε την αντισφαίριση από το Σπόρτιγκ Κλαμπ Αλεξάνδρειας και έπειτα, όταν η οικογένεια του μετακόμισε στην Αθήνα, εγράφη στον Όμιλο Αντισφαίρισης ΑθηνώνΣκιαδάς, σελ. 321. Στην Αλεξάνδρεια διακρίθηκε σε αγώνες τζούνιορς και ταυτόχρονα φοιτούσε στο Αγγλικό κολέγιο της πόλης.

Στο Πανελλήνιο πρωτάθλημα ήταν πρώτος στο μονό το 1974Σκιαδάς, σελ. 479 και 1978Σκιαδάς, σελ. 485, δεύτερος ήταν το 1972Σκιαδάς, σελ. 476, 1973Σκιαδάς, σελ. 478, 1975Σκιαδάς, σελ. 481, 1976Σκιαδάς, σελ. 482 και το 1977Σκιαδάς, σελ. 483, σε όλους τους τελικούς είχε αντίπαλο τον Νίκο Καλογερόπουλο. Στο διπλό ανδρών ήταν δεύτερος το 1972 και το 1975. 

Με την εθνική ομάδα συμμετείχε στα Ντέιβις Καπ του 1973, 1974, 1975, 1976, 1977, 1978 και του 1979, με ρεκόρ 4 νίκες και 24 ήττες. 

Έχει συμμετάσχει σε τουρνουά της Διεθνούς ομοσπονδίας με ρεκόρ 2 νίκες και 27 ήττες στο μονό και 3 νίκες και 20 ήττες στο διπλόITF Tennis - Pro Circuit - Player Profile - KELAIDIS, Nikolaos (GRE). Το 1973 πήρε μέρος στο Αυστραλιανό όπεν και το Ρολάν Γκαρός όπου και στα δύο αποκλείστηκε στον πρώτο γύρο. Στο διεθνές τουρνουά του Ντίσελντορφ το 1966 αποκλείστηκε στον Β΄γύρο, σε αυτό της Ατλάντα το 1968 αποκλείστηκε στον Α΄γύρο. Συνεχίζει να παίρνει μέρος σε τουρνουά παλαιμάχων και στην σειρά παγκόσμιων τουρνουά της ATPNicolas Kelaidis | Overview | ATP World Tour | Tennis.

Σαν προπονητής έχει δουλέψει στην εθνική ομάδα της Ελβετίας, στην εθνική ομάδα της Γαλλίας και της Ελλάδας και σε ακαδημίες στην Ουκρανία και ΤουρκίαGebėjimas sunkiai ir daug dirbti – svarbiausias tenisininko talentas. 

 Παραπομπές 

 Πηγές 
 Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1
 Davis Cup, Nikolaos Kelaidis

Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Κατηγορία:Έλληνες προπονητές αντισφαίρισης
Κατηγορία:Αθλητές αντισφαίρισης του Σπόρτιγκ Κλαμπ Αλεξάνδρειας
Κατηγορία:Αιγύπτιοι αθλητές της αντισφαίρισης